MS «Fønvind»

**MS «Fønvind»** (IMO: 6807450) er et norsk-registrert havbruksfartøy som tilhører det norske selskapet Ryme Group i Herøy i Nordland. Per mai 2024 er fartøyet for salg. Per oktober 2025 ligger fartøyet fortøyd i Sandnessjøen i Nordland.

Fartøyet ble bygd ved Ulstein Mekaniske Verksted (UMV) i Ulsteinvik i Møre og Romsdal, og ble levert i april 1968 opprinnelig som bilferga **«Midøy»** for Partrederiet Midøy (Arent Nygård, Midøya). «Midøy» ble utleid til det norske fylkesrederiet Møre og Romsdal Fylkesbåtar (MRF) i Molde som driftet ferga på ulike fergesamband i Møre og Romsdal. «Midøy» tjente fergefarten i over 43 år som velfungerende bilferge, hvorav 22 år på fergesambandet Småge–Orta–Finnøya–Sandøya–Ona i Romsdal.

I januar 2012 ble bilferga «Midøy» solgt til Maritim Charter i Steinkjer i Trøndelag som benyttet den som skoleskip i Trondheim for å tilby maritim opplæring av blant annet matroser, motormenn, navigatører, maskinister og skipselektrikere. Videre ble skoleskipet benyttet innen maritim forskning, øvelser og eventoppdrag i Trøndelag.

I mai 2015 ble skoleskipet «Midøy» solgt til det norske selskapet Bra-Vask i Herøy i Nordland og ombygd til havbruksfartøyet «Fønvind». I hele 9 år ble fartøyet benyttet innen havbruket ved fiskeoppdrettsanlegg i Nordland, og hadde multifunksjonelle roller som inspeksjonsfartøy, vaskefartøy, ROV-fartøy og dykkerfartøy.

## Historikk

### Bilferga «Midøy» <small>(1968–2012)</small>
Bilfergen ble bygget ved Ulstein Mekaniske Verksted (UMV) i Ulsteinvik på Sunnmøre i Møre og Romsdal som verftets byggenummer 49 og ble levert til Partrederiet Midøy (Arent Nygård, Midøya) den 9. april 1968. «Midøy» ble så leid ut til fylkesrederiet Møre og Romsdal Fylkesbåtar (MRF) som satte bilferga inn i rutetrafikk på fergesambandet Molde–Vestnes–Vikebukt på Moldefjorden i Romsdal. I 1969 ble bilferga sendt til fergesambandet Hareid–Sulesund på Sunnmøre hvor hun betjente ruten fram til mars 1970.

Fra 1. april 1970 til 1972 trafikkerte «Midøy» på fergesambandet Brattvåg–Dryna–Kongsneset–Myklebust i distriktene Romsdal og Sunnmøre. I 1972 ble bilferga sendt til Nordmøre hvor hun betjente fergesambandet Seivika–Tømmervåg fram til 1980. Sommeren 1980 returnerte hun til fergesambandet Brattvåg–Dryna–Kongsneset–Myklebust for å gå som ekstraferge. Fra 1981 til 1983 trafikkerte hun fergesambandet Larsnes–Åram–Voksa–Kvamsøya på Sunnmøre.

I 1983 ble «Midøy» ombygd med lukket forskip med lukket løftebaug samt at det ble påmontert en sidepropell forut. Videre dette året ble bilferga satt inn i fergesambandet Aukan–Vinsternes i Nordmøre hvor hun betjente sambandet fram til 1988. I 1989 ble hun satt inn på fergesambandet Småge–Orta–Finnøy–Sandøy–Ona i Romsdal og erstattet bilfergen «Harøy» (bygd i 1973). I 1993 ble hun ombygd ved Vegsund Slip i Eidsnes på Sunnmøre med en liten utsiktssalong på båtdekk bak styrehuset.

#### Fergesamband betjent av «Midøy»

## Tekniske spesifikasjoner
Som ferge hadde fartøyet en kapasitet på 14 personbiler og 98 passasjerer. Fartøyet kunne per 2012 føre dekkslast, og hadde passasjersertifikat for 90 personer. Fartøyet ble omregistrert som motorskip, og hun fikk dermed designasjonen MS «Midøy».

## Galleri

Fil:Ferry to the island.jpg
Fil:Midøy Trondheim.jpg
Fil:Slukking av brann om bord skoleskipet Midøy (8784103668).jpg
Fil:Slukking av brann om bord skoleskipet Midøy (8784104318).jpg


## Referanser


## Eksterne lenker
* 
*